CELEX: 62011TJ0316
Language: hu
Date: 2011-09-16
Title: A Törvényszék (ötödik tanács) 2011. szeptember 16-i ítélete. # Mathieu Kadio Morokro kontra Az Európai Unió Tanácsa. # Közös kül- és biztonságpolitika - Az elefántcsontparti helyzet tekintetében hozott korlátozó intézkedések - A pénzeszközök befagyasztása - Indokolási kötelezettség. # T-316/11. sz. ügy

A Törvényszék (ötödik tanács) 2011. szeptember 16‑i ítélete – Kadio Morokro kontra Tanács
      (T‑316/11. sz. ügy)
      „Közös kül‑ és biztonságpolitika – Az elefántcsontparti helyzet tekintetében hozott korlátozó intézkedések – A pénzeszközök befagyasztása – Indokolási kötelezettség”
      1.                     Intézmények jogi aktusai – Indokolás – Kötelezettség – Terjedelem – Az elefántcsontparti helyzet tekintetében egyes személyekkel
            és szervezetekkel szemben hozott különleges korlátozó intézkedések bevezetéséről szóló rendelet, és az ezen intézkedések megújításáról
            szóló határozat – Minimális követelmények (EUMSZ 296. cikk; a 330/2011 rendelettel módosított 560/2005 tanácsi rendelet, I.A. melléklet;
            a 2011/221 határozattal módosított 2010/656 tanácsi határozat, II. melléklet) (vö. 20–26., 29–30., 32. pont)
      2.                     Intézmények jogi aktusai – Indokolás – Kötelezettség – Terjedelem – Az elefántcsontparti helyzet tekintetében egyes személyekkel
            és szervezetekkel szemben hozott különleges korlátozó intézkedések bevezetéséről szóló rendelet, és az ezen intézkedések megújításáról
            szóló határozat – Az indokolás elégtelenségének a peres eljárás során történő orvoslása – Feltételek – Kivételes körülmények
            (EUMSZ 296. cikk; a 330/2011 rendelettel módosított 560/2005 tanácsi rendelet, I.A. melléklet; a 2011/221 határozattal módosított
            2010/656 tanácsi határozat, II. melléklet) (vö. 34–35. pont)
      3.                     Megsemmisítés iránti kereset – Megsemmisítést kimondó ítélet – Joghatások – Az elefántcsontparti helyzet tekintetében egyes
            személyekkel és szervezetekkel szemben hozott különleges korlátozó intézkedések bevezetéséről szóló rendelet, és az ezen intézkedések
            megújításáról szóló határozat részleges megsemmisítése – A rendeletet semmisnek nyilvánító határozatnak a fellebbezési határidő
            lejártának napjától vagy a fellebbezés elutasításának napjától számított hatálybalépése – E határidőnek a határozat megsemmisítésének
            hatálybalépésére való alkalmazása (EUMSZ 264. cikk, második bekezdés, EUMSZ 280. cikk; a Bíróság alapokmánya, 56. cikk, első
            bekezdés, valamint 60. cikk, második bekezdés, a 330/2011 rendelettel módosított 560/2005 tanácsi rendelet; a 2011/221 határozattal
            módosított 2010/656 tanácsi határozat) (vö. 38–39. pont)
      Tárgy
      
         
               Egyrészt az Elefántcsontparttal szembeni korlátozó intézkedések megújításáról szóló 2010/656/KKBP tanácsi határozat módosításáról
                  szóló, 2011. április 6‑i 2011/221/KKBP tanácsi határozat (HL L 93., 20. o.), másrészt pedig az elefántcsontparti helyzet tekintetében
                  egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK rendelet
                  módosításáról szóló, 2011. április 6‑i 330/2011/EU tanácsi rendelet (HL L 93., 10. o.) a felperest érintő részében történő
                  megsemmisítése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék az Elefántcsontparttal szembeni korlátozó intézkedések megújításáról szóló 2010/656/KKBP tanácsi határozat módosításáról
                     szóló, 2011. április 6‑i 2011/221/KKBP tanácsi határozatot, valamint az elefántcsontparti helyzet tekintetében egyes személyekkel
                     és szervezetekkel szemben hozott különleges korlátozó intézkedések bevezetéséről szóló 560/2005/EK rendelet módosításáról
                     szóló, 2011. április 6‑i 330/2011/EU tanácsi rendeletet a Mathieu Kadio Morokrót érintő részében megsemmisíti.
                  
               
            
         
                  2)
               
               
                  
               
               
                  	A Törvényszék a 2011/221 határozat joghatásait M. Kadio Morokro tekintetében a 330/2011 rendelet megsemmisítésének hatálybalépéséig
                     fenntartja.
                  
               
            
         
                  3)
               
               
                  
               
               
                  	A Törvényszék az Európai Unió Tanácsát kötelezi saját költségei viselésén túl az M. Kadio Morokro részéről felmerült költségek
                     viselésére.